માત્ર સાબરમતી નદી પારના આશ્રમ રોડ, આંબાવાડી, નવરંગપુરા, પાલડી, વાસણા કે નારણપુરા જ નહીં, પરાના રખિયાલ, બાપુનગર, રાજપુર ગોમતીપુર, સરસપુર, અમરાઈવાડી, ખોખરા મહેમદાવાદ, મણિનગર, કાંકરિયાથી છેક બહેરામપુરા સુધીના આખાયે વિસ્તારમાં ઠેરઠેર લીમડો, લીમડી, આંબા, આંબલી, વડ, આસોપાલવ અને ઊંચા ઊંચા તાડના વૃક્ષોનો એવો જમેલો હતો કે, એ રસ્તેથી પસાર થાવ ત્યારે ગરમીમાંયે વૃક્ષોની મીઠી મીઠી સુગંધ સાથે શરીરને એવી શાતા મળે કે, એવી ઠંડક ઘરના એ. સી. માંયે ન મળે.